El programa ‘Al Ras’ d’À Punt Ràdio s'ha emés este matí des del Mario Monreal de Sagunt
04 de maig 2018

![](/media/l2xhqncu/90-untitled_cuerpo.jpg)  
  

Este matí el Centre Cultural Mario Monreal de Sagunt ha acollit la retransmissió en directe del programa de ràdio _Al Ras_ d’Àpunt, la nova corporació valenciana de mitjans de comunicació.

Un dels convidats al programa ha sigut l'alcalde de la ciutat, Quico Fernández, que ha parlat del recent nomenament de Sagunt com a Capital Cultural Valenciana per a 2018-2019 i del projecte per a convertir la ciutat en Patrimoni de la Humanitat. A més, a Fernández li han acompanyat diversos tècnics i programadors culturals i turístics per a explicar l'àmplia oferta cultural de la ciutat amb motiu de la Capitalitat Cultural Valenciana.

El programa _Al Ras_ és un magazin matinal que cada divendres es desplaça fins a una localitat diferent de la Comunitat Valenciana per fer l’emissió des d’allí i tractar així assumptes i personatges locals.

*   [](http://www.facebook.com/sharer.php?u=https://aytosagunto.es/va/actualitat/el-programa-al-ras-d-a-punt-radio-s-ha-emes-este-mati-des-del-mario-monreal-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-programa-al-ras-d-a-punt-radio-s-ha-emes-este-mati-des-del-mario-monreal-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-al-ras-d-a-punt-radio-s-ha-emes-este-mati-des-del-mario-monreal-de-sagunt/ "Linked In")
*   [](mailto:?body=https://aytosagunto.es/va/actualitat/el-programa-al-ras-d-a-punt-radio-s-ha-emes-este-mati-des-del-mario-monreal-de-sagunt/)